94/381/EY: Komission päätös, tehty 27 päivänä kesäkuuta 1994, BSE-tautiin ja nisäkkäistä saatuja valkuaisaineita sisältävään ruokintaan liittyvistä tietyistä suojatoimenpiteistä (ETA:n kannalta merkityksellinen teksti)



Virallinen lehti nro L 172 , 07/07/1994 s. 0023 - 0024

Suomenk. erityispainos Alue 3 Nide 58 s. 0243

Ruotsink. erityispainos Alue 3 Nide 58 s. 0243



KOMISSION PÄÄTÖS, tehty 27 päivänä kesäkuuta 1994, BSE-tautiin ja nisäkkäistä saatuja valkuaisaineita sisältävään ruokintaan liittyvistä tietyistä suojatoimenpiteistä (ETA:n kannalta merkityksellinen teksti) (94/381/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin-ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, sekä katsoo, että BSE-tapauksia on todettu Yhdistyneessä kuningaskunnassa ja tietyissä muissa jäsenvaltioissa; myös kutkatautia (scrapie) esiintyy laajalti useissa jäsenvaltioissa, BSE:n esiintymisen karjassa arvioidaan olevan peräisin kutkataudin aiheuttajan ja myöhemmin BSE:n aiheuttajan sisältävistä märehtijöiden valkuaisaineista, joita ei ole käsitelty riittävästi tartunnan aiheuttajien inaktivoimiseksi; eläinlääkintäalan tiedekomiteailmoitti, että uusimpien tutkimusten perusteella ruhojen kaupallisen hyödyntämisen alalla ei ole tällä hetkellä mahdollista määritellä menetelmää, joka takaisi taudinaiheuttajien täydellisen inaktivoitumisen, on ilmeistä, että märehtijät ovat alttiita suun kautta saaduille BSE:n ja kutkataudin aiheuttajille, komissio on tehnyt eläinlääkintäalan tiedekomitean kanssa tilanteesta yksityiskohtaisen tutkimuksen, jonka mukaan märehtijöiden kudoksista saadut valkuaisaineet ovat ainoa mahdollinen merkittävä BSE:tä sille alttiina olevilla lajeilla aiheuttavien taudinaiheuttajien lähde; sen vuoksi sen poistaminen näiden eläinten ravinnosta vähentäisi infektiovaaraa, märehtijöistä saatujen valkuaisaineiden erottamisessa muista nisäkkäistä saaduista val kuaisaineista ilmenee vaikeuksia; täytäntöönpanoon liittyvistä syistä olisi siis kiellettävä kaikista nisäkäslajeista saatujen valkuaisaineiden käyttö märehtijöiden ruokinnassa ja sovellettava samaa toimenpidettä koko yhteisössä, kun jäsenvaltiossa kyetään soveltamaan järjestelmää, jolla pystytään erottelemaan märehtijöistä saadut valkuaisaineet muista kuin märehtijöistä saaduista valkuaisaineista, komission olisi kuitenkin annettava sille direktiivin 90/425/ETY 17 artiklassa säädetyn menettelyn mukaisesti lupa sallia märehtijöiden ruokkiminen muista lajeista kuin märehtijöistä saaduilla valkuaisaineilla, ja tämä päätös on pysyvän eläinlääkintäkomitean lausunnon mukainen, ON TEHNYT TÄMÄN PÄÄTÖKSEN: 1 artikla 1 Jäsenvaltioiden on kiellettävä märehtijöiden kudoksista saatujen valkuaisaineiden käyttö märehtijöiden ruokinnassa tämän päätöksen tiedoksi antamista seuraavien kolmenkymmenen päivän kuluessa. 2 Jäsenvaltioille, joissa kyetään soveltamaan järjestelmää, jolla pystytään erottelemaan märehtijöistä saadut eläinvalkuaisaineet muista kuin märehtijöistä saaduista valkuaisaineista, annetaan kuitenkin direktiivin 90/425/ETY 17 artiklassa säädetyn menettelyn mukaisesti komission lupa sallia märehtijöiden ruokkiminen muista lajeista kuin märehtijöistä saaduilla valkuaisaineilla. 2 artikla Tätä päätöstä tarkistetaan tieteellisen tietämyksen kehityksen perusteella ja erityisesti meneillään olevien ruhojen hyödyntämisjärjestelmiä koskevien tieteellisten tutkimusten tulosten perusteella. 3 artikla Tämä päätös on osoitettu kaikille jäsenvaltioille. Tehty Brysselissä 27 päivänä kesäkuuta 1994. Komission puolesta René STEICHEN Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49